text: Vinderen af 16,6 millioner kroner: Er det dig?
  05 juli 2017 kl. 18.49
  Onsdag aften blev en dansker mangemillionær. Lottokuponen er købt i Sønderborg.
  Efter er par uger uden den helst store gevinst i Jokeren blev den vundet onsdag aften. En heldig person - formentlig fra Sønderborg - ramte Jokertallene og løb afsted med den helt store gevinst til godt 16,6 millioner kroner.
  Den heldige vinder, der er blevet mangemillionær, har købt sin kupon i 7-Eleven, Nørrekobbel 23, 6400 Sønderborg. Så hvis man har købt en kupon der, er det en god idé at få den tjekket.
  Danske Spil har endnu ikke hørt fra vinderen, men når det sker, vil vedkommende blive tilbudt millionærrådgivning, som alle spillere, der vinder mere end 1,5 millioner kroner, bliver.
  
  